ગોંડલ નજીક અાવેલ બાલાશ્રમ ખાતે રહેતા સાગરભાઈ સોલંકી તેની પત્ની પૂજાબહેન અને ચાર બાળકીઓ રિક્ષામાંથી વડિયા ખાતે માતાજીનાં દર્શન કરવા જઈ રહ્યાં હતાં ત્યારે ચોરડી ચોકડી પાસે સામેથી અાવી રહેલા ટ્રકે રિક્ષાને અડફેટે લઈ જોરદાર ટક્કર મારતાં રિક્ષાનો ભુક્કો બોલી ગયો હતો. અા અકસ્માતમાં સાગર સોલંકી તેની પત્ની પૂજાનું ઘટનાસ્થળે જ મૃત્યુ થયું હતું જ્યારે ચાર બાળકીઓને ગંભીર ઈજાઓ પહોંચતા સારવાર માટે ખસેડવામાં અાવી છે. મોરબી નજીક અાવેલા લખધીરપુર ગામે રહેતા વાલજીભાઈ કરશનભાઈ ખાણધરા તેની પત્ની રીટાબહેન અને એક વર્ષની પુત્રી ફાલ્ગુની ગરબીનાં દર્શન કરવા જઈ રહ્યાં હતાં ત્યારે મોરબી રોડ પર ટ્રકે બાઈકને અડફેટે લેતાં સર્જાયેલા અકસ્માતમાં રીટાબહેન અને માસૂમ પુત્રીનું ઘટનાસ્થળે મોત થયું હતું.